
PARLAMENTUL ROMÂNIEI

CAMERA DEPUTAŢILOR
Comisia pentru politică                economică, reformă şi privatizare

Bucureşti, 

Nr.21/  1053 /25.09.2003 

R  A  P  O  R  T

asupra proiectului de Lege pentru aprobarea Ordonanţei de urgenţă a  Guvernului  nr.8/2003

privind stimularea procesului de restructurare, reorganizare şi privatizare a unor societăţi  naţionale,

companii naţionale şi societăţi comerciale cu  capital majoritar de stat

 

În conformitate cu prevederile art. 89 şi 107 din Regulamentul Camerei Deputaţilor, Comisia pentru politică economică, reformă şi privatizare a fost sesizată spre dezbatere şi avizare în fond, în procedură de urgenţă,  cu  proiectul de Lege pentru aprobarea Ordonanţei de urgenţă a Guvernului nr.8/2003 privind stimularea procesului de restructurare, reorganizare şi privatizare a unor societăţi  naţionale, companii naţionale şi societăţi comerciale cu  capital majoritar de stat, trimis cu adresa nr. 240/20.03.2003.

             La întocmirea prezentului raport, Comisia a avut în vedere:

-    Avizul nr.320/28.02.2003 al Consiliului Legislativ; 

· Avizul nr.240/27.02.2003 al Comisiei juridice, de disciplină şi imunităţi;

· Avizul nr.204/03.04.2003 al Comisiei pentru buget, finanţe şi bănci;

                       -   Avizul nr. 27/221/12.05.2003 al Comisiei pentru muncă şi protecţie socială.


Proiectul de Lege, care are ca obiect aprobarea Ordonanţei de urgenţă a Guvernului nr. 8/2003 privind stimularea procesului de restructurare, reorganizare şi privatizare a unor societăţi  naţionale, companii naţionale şi societăţi comerciale cu  capital majoritar de stat,  este rezultatul procesului complex de restructurare în anumite ramuri economice, proces ce a impus luarea unor măsuri imediate de protecţie a persoanelor afectate de concedieri colective in industria minieră, transporturi feroviare, energie electrică, gaze naturale, petrol, silvicultură, personal militar şi civil din armată.

De asemenea, s-au introdus unele dispoziţii tranzitorii privind plata obligaţiilor bugetare ale societăţilor comerciale care au semnat contractul de vânzare-cumpărare de acţiuni după data intrării în vigoare a Legii nr.137/2002.

Proiectul de Lege face parte din categoria legilor ordinare, potrivit prevederilor art. 74 alin.(2) din  Constituţie.

        Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege, în şedinţa din  17 şi 24 septembrie 2003. 

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii:

a) Autorităţii pentru Privatizare şi Administrarea Participaţiilor Statului: 

· domnul vicepreşedinte Claudiu Seucan;

· domnul consilier Mihai Olariu;

· domnul director general Emil Haţegan

b) Ministerului Finanţelor Publice: 

· doamna consilier Doina Drăghici;

· doamna director general adjunct Gica Roşu.
                 c) Ministerului Muncii, Solidarităţii Sociale şi Familiei:

                               - doamna director Simona Bordeianu;

                               - doamna expert Cecilia Sebe

                   d) Agenţiei Naţionale pentru Ocuparea Forţei de Muncă

                               - domnul director general Eugen Preda

La lucrările Comisiei au fost prezenţi 28 deputaţi, din totalul de 30 membri ai Comisiei.
         În urma dezbaterii, Comisia propune, cu 26 voturi pentru, 2 abţineri şi nici un vot împotrivă, admiterea cu modificări a proiectului  de Lege pentru aprobarea Ordonanţei de urgenţă a Guvernului nr.8/2003 privind stimularea procesului de restructurare, reorganizare şi privatizare a unor societăţi  naţionale, companii naţionale şi societăţi comerciale cu  capital majoritar de stat.

I. Amendamente admise

În urma examinării acestui proiect de lege,  Comisia pentru politică economică, reformă şi privatizare, propune ca acesta să fie supus, spre dezbatere şi adoptare în plenul Camerei Deputaţilor cu următoarele amendamente:

Nr.

crt.
                        Text iniţial 
Text propus de Comisie

Autorul amedamentului
Motivarea

propunerii   amendamentelor

0
1
2
3

1.
Articol unic. - Se aprobă Ordonanţa de urgenţă a  Guvernului nr. 8/2003 privind stimularea procesului de restructurare, reorganizare şi privatizare a unor societăţi naţionale, companii naţionale şi societăţi comerciale cu capital majoritar de stat.
Articol unic se modifică şi va avea următorul cuprins:

Art.I - Se aprobă Ordonanţa de urgenţă a  Guvernului nr. 8/2003 privind stimularea procesului de restructurare, reorganizare şi privatizare a unor societăţi naţionale, companii naţionale şi societăţi comerciale cu capital majoritar de stat cu următoarele modificări şi completări:

Autor: deputat Lucia-Cornelia Lepădatu


Precizare necesară pentru respectarea normelor de tehnică legislativă

2.
Art.1. – (1) Salariaţii disponibilizaţi prin concedieri colective din cadrul societăţilor naţionale, companiilor naţionale şi societăţilor comerciale cu capital majoritar de stat, denumite în continuare societăţi, beneficiază de măsurile de protecţie socială prevăzute în prezenta ordonanţă de urgenţă, pe baza unui program de restructurare sau reorganizare a societăţii, aprobat de instituţia publică implicată în privatizare.

(2) Este considerată concediere colectivă disponibilizarea de personal efectuată potrivit art.68 din Legea nr. 53/2003 – Codul muncii.

(3) Programele de restructurare sau reorganizare prevăzute la alin.(1) vor conţine în mod obligatoriu: numărul de personal existent la data întocmirii acestora, numărul de personal necesar pentru desfăşurarea activităţii, precum şi numărul persoanelor care urmează să fie disponibilizate.


Art.1 se modifică şi va avea următorul cuprins:

Art.1. –Salariaţii disponibilizaţi prin concedieri colective în cadrul societăţilor naţionale, companiilor naţionale, societăţilor comerciale cu capital majoritar de stat şi societăţilor comerciale la care acestea deţin pachetul majoritar de acţiuni, denumite în continuare societăţi, beneficiază de măsurile de protecţie socială prevăzute în prezenta ordonanţă de urgenţă, pe baza unui program de restructurare sau reorganizare a societăţii, aprobat de instituţia publică implicată în privatizare.

Autor: deputat Lucia-Cornelia Lepădatu
Prevederile au  fost  preluate din  Ordonanţa de urgenţă a Guvernului  nr.22/2003.

3.
Art. 2. – (1) Persoanele disponibilizate în perioada 1 martie - 30 iunie 2003 ca urmare a restructurării sau reorganizării societăţilor prevăzute la art. 1 beneficiază de următoarele drepturi:

     a) la momentul disponibilizării, de o sumă egală cu de două ori salariul mediu net pe economie din luna ianuarie 2003 comunicat de Institutul Naţional de Statistică;

  b) indemnizaţie de şomaj, stabilită potrivit reglementărilor legale în vigoare, precum şi de un venit lunar de completare. Venitul lunar de completare este egal cu diferenţa dintre salariul individual mediu net din ultimele 3 luni de activitate, dar mai mult decât salariul mediu net pe economie din luna ianuarie 2003 comunicat de Institutul Naţional de Statistică, şi nivelul indemnizaţiei de şomaj.

(2) Venitul de completare se acordă lunar, de la data stabilirii indemnizaţiei de şomaj, după cum urmează:

a) pe o perioadă de 13 luni, pentru salariaţii care au o vechime în muncă de până la 15 ani;

b) pe o perioadă de 15 luni, pentru salariaţii care au o vechime în muncă cuprinsă între 15 şi 25 de ani;

c) pe o perioadă de 17 luni, pentru salariaţii care au o vechime în muncă de peste 25 de ani.

(3) După expirarea perioadei de acordare a îndemnizaţiei de şomaj persoanele disponibilizate în condiţiile alin. (1) beneficiază, până la încheierea perioadei prevăzute la alin. (2), de un venit lunar de completare egal cu salariul individual mediu net din ultimile 3 luni de activitate, dar nu mai mult decât salariul mediu net pe economie din luna ianuarie 2003 comunicat de Institutul Naţional de Statistică.
Art.2 se modifică şi va avea următorul cuprins:

Art. 2. – (1) Persoanele disponibilizate în perioada 1 martie - 30 septembrie 2003 ca urmare a restructurării sau reorganizării societăţilor prevăzute la art. 1 beneficiază de următoarele drepturi:

     a) la momentul disponibilizării, de o sumă egală cu de două ori salariul mediu net pe economie din luna ianuarie 2003 comunicat de Institutul Naţional de Statistică;

     b) indemnizaţie de şomaj, stabilită potrivit reglementărilor legale în vigoare, precum şi de un venit lunar de completare. Venitul lunar de completare este egal cu diferenţa dintre salariul individual mediu net pe ultimele 3 luni înainte de disponibilizare, stabilit pe baza elementelor din contractul individual de muncă, dar mai mult decât salariul mediu net pe economie din luna ianuarie 2003, comunicat de Institutul Naţional de Statistică, şi nivelul indemnizaţiei de şomaj.

(2) Persoanele disponibilizate în perioada iulie 2003 - 30 septembrie 2003 de la societăţi naţionale, companii naţionale şi societăţi comerciale cu capital majoritar de stat, din sectorul feroviar, ca urmare a restructurării sau reorganizării, beneficiază de prevederile prezentei ordonanţe de urgenţă.

(3) Venitul de completare se acordă lunar, de la data stabilirii indemnizaţiei de şomaj, după cum urmează:

a) pe o perioadă de 20 luni, pentru salariaţii care au o vechime în muncă de până la 15 ani;

b) pe o perioadă de 22 luni, pentru salariaţii care au o vechime în muncă cuprinsă între 15 şi 25 de ani;

c) pe o perioadă de 24 luni, pentru salariaţii care au o vechime în muncă de peste 25 de ani.

(4) După expirarea perioadei de acordare a îndemnizaţiei de şomaj persoanele disponibilizate în condiţiile alin. (1) beneficiază, până la încheierea perioadei prevăzute la alin. (2), de un venit lunar de completare egal cu salariul individual mediu net pe ultimile 3 luni înainte de disponibilizare, stabilit pe baza elementelor din contractul individual de muncă, dar nu mai mult decât salariul mediu net pe economie din luna ianuarie 2003 comunicat de Institutul Naţional de Statistică.

Autor: deputat Lucia-Cornelia Lepădatu


Unele societăţi comerciale din lista aprobată au avut programul de restructurare aprobat înainte de 30 iunie 2003, dar disponibilizarea personalului nu s-a putut încadra în acest termen în totalitate.

Modificarea este necesară şi pentru corelarea cu termenul prevăzut pentru SC şi CN din sectorul feroviar

Prevederile au  fost  preluate din  Ordonanţa de urgenţă a Guvernului  nr.22/2003.

Prevederile au  fost  preluate din  Ordonanţa Guvernului  nr.44/2003

Prevederile au  fost  preluate din  Ordonanţa de urgenţă a Guvernului  nr.22/2003.

Prevederile au  fost  preluate din  Ordonanţa de urgenţă a Guvernului  nr.22/2003.

4.
Art. 3  - Sumele necesare pentru acordarea drepturilor prevăzute la art.2 se suportă din bugetul asigurărilor pentru somaj, de la articolul “Plăţi compensatorii”.
Art.3 se modifică şi va avea următorul cuprins:

Art.3 – Sumele necesare pentru acordarea drepturilor  prevăzute la art. 2 alin.(1) şi (4) se suportă din bugetul asigurărilor pentru somaj, de la articolul “Indemnizaţii de şomaj”.

Deputat Lucia-Cornelia Lepădatu


Prevederile au  fost  preluate din  Ordonanţa de urgenţă a Guvernului  nr.22/2003.

5.
Art. 4 – (1) Suma acordată la momentul disponibilizării, precum şi venitul lunar de completare, prevăzute la art. 2, sunt exceptate de la plata contribuţiilor către bugetul asigurărilor sociale de stat şi către Fondul naţional unic de asigurări sociale de sănătate.

(2) Venitul lunar de completare  prevăzut la art.2 alin. (1) lit. b) se acordă şi în perioadele în care beneficiarilor le-a fost suspendat sau le-a încetat dreptul la indemnizaţia de şomaj înainte de expirarea perioadei stabilite pentru acordarea acestei indemnizaţii.


nemodificat


6.
Art.4 – (3) Venitul de completare are acelaşi regim de impozitare ca şi indemnizaţia de şomaj.
Art.4 alin.(3) se modifică şi va avea următorul cuprins:

Art.4 - (3) Venitul de completare şi, respectiv, plăţile compensatorii acordate în baza contractelor colective de muncă, inclusiv de către unităţile miniere, au acelaşi regim de impozitare ca şi indemnizaţia de şomaj.

Autor: deputat Lucia-Cornelia Lepădatu
Prevederile au  fost  preluate din  Ordonanţa de urgenţă a Guvernului  nr.22/2003.

7.
Text nou
După alin.(3) al art.4 se introduc trei alineate noi, alin.(4) ,(5) şi (6), cu următorul cuprins:

(4) Persoanele beneficiare de venit lunar de completare şi de plăţi compensatorii, potrivit prevederilor prezentei ordonanţe de urgenţă, sunt asigurate în sistemul asigurărilor sociale de sănătate în perioada acordării acestor drepturi.

(5) Perioada acordării, potrivit prevederilor prezentei ordonanţe de urgenţă, a venitului lunar de completare şi a plăţilor compensatorii constituie stagiu de cotizare în sistemul public de pensii.

(6) Pe perioada acordării, potrivit prevederilor prezentei ordonanţe de urgenţă, a venitului lunar de completare şi a plăţilor compensatorii, venitul asigurat la stabilirea drepturilor prevăzute de Legea nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare, este egal cu salariul individual mediu net din ultimile 3 luni înainte de disponibilizare, stabilit pe baza elementelor din contractul colectiv de muncă, dar nu mai mult decât salariul mediu net pe economie din luna ianuarie 2003 comunicat de Institutul Naţional de Statistică.

Autor: deputat Lucia-Cornelia Lepădatu 


Prevederile au  fost  preluate din  Ordonanţa de urgenţă a Guvernului  nr.22/2003.

8.
Art.5 – Persoanele disponibilizate potrivit art.2 beneficiază de serviciile de preconcediere colectivă, precum şi de programele de măsuri active pentru combaterea şomajului ale Agenţiei Naţionale pentru Ocuparea Forţei de Muncă.
nemodificat


9.
Art.6 – Lista societăţilor care pot efectua concedieri colective potrivit art.1, precum şi numărul de persoane care pot beneficia de prevederile prezentei ordonanţe de urgenţă se stabilesc prin hotărâre a Guvernului.
Art.6 se modifică şi va avea următorul cuprins:

Art.6 – Lista societăţilor care pot efectua  concedieri colective potrivit art.1 se stabileşte prin hotărâre a Guvernului, iar numărul de persoane care pot beneficia de prevederile prezentei ordonanţe de urgenţă este cel prevăzut în programele de restructurare sau reorganizare aprobate de instituţia publică implicată.

Autor: deputat Lucia-Cornelia Lepădatu 


Prevederile au  fost  preluate din  Ordonanţa de urgenţă a Guvernului  nr.22/2003.

10.
Art.7 – (1) Pot beneficia de prevederile prezentei ordonanţe de urgenţă numai persoanele disponibilizate care la data intrării în vigoare a acesteia au contracte individuale de muncă pe durată nederminată încheiate până la 1 ianuarie 2003.

(2) Persoanele prevăzute la alin. (1) beneficiază o singură dată de venit de completare acordat în condiţiile art.2.

(3) Nu beneficiază de prevederile art.2 persoanele prevăzute la alin. (1) care se reîncadrează în muncă în societăţile comerciale cu capital majoritar de stat, de la data reîncadrării.

(4) Persoanele care se încadrează în muncă la alte societăţi comerciale decât cele prevăzute la alin. (3) sau se pensionează, conform legii, în perioada prevăzută la art.2 alin.(2) beneficiază, până la expirarea acestei perioade, de venitul de completare în cuantumul stabilit în condiţiile art. 2 alin. (1).
Art.7 alin.(1)  se modifică şi va avea următorul cuprins:

Art.7 – (1) Pot beneficia de prevederile prezentei ordonanţe de urgenţă numai persoanele disponibilizate care la data intrării în vigoare a acesteia au contracte individuale de muncă pe durată nederminată încheiate până la 1 ianuarie 2003, precum şi acele persoane care au contracte individuale de muncă pe durată determinată încheiate până la 1 ianuarie 2003, dar care au o vechime în muncă la angajatorul care i-a disponibilizat de minimum 6 luni, realizată în ultimile 12 luni înaintea disponibilizării.

Autori: deputat Smaranda Dobrescu şi deputat Victor Hrebenciuc


Pentru a se putea satisface şi cerinţele determinate de privatizarea SC PETROTUB SA Roman, societate cu capital integral de stat.

11.
Alineat nou
După art.7 alin.(1) se introduce un nou alineat (11) cu următorul cuprins:

"Art.7 (11) Dispoziţiile prezentei ordonanţe de urgenţă se aplică şi persoanelor care la data de 1 ianuarie 2003 îşi desfăşurau activitatea în sectorul feroviar la unităţile prezentate în anexa la Hotărârea Guvernului nr.839/2003, cărora li s-au desfăcut contractele de muncă după această dată în temeiul art.55 din Legea 53/2003 - Codul Muncii şi care au fost reîncadrate în unităţile prevăzute în anexa la Hotărârea Guvernului nr.839/2003 şi se disponibilizează prin concedieri colective."

Autor: deputat Lucia-Cornelia Lepădatu 


Prevederile au  fost  preluate din  Ordonanţa Guvernului  nr.69/2003

12.
Art.8 – În situaţia în care prin contractele colective de muncă încheiate în cadrul societăţilor care efectuează concedieri colective potrivit art.1 sunt prevăzute plăţi compensatorii, societăţile care au încheiat exerciţiul financiar al anului 2002 cu pierderi şi care nu au prevăzute sume cu această destinaţie în bugetul de venituri şi cheltuieli pe anul 2003, aprobat potrivit legii, nu acordă personalului care beneficiază de prevederile art. 2 plăţile compensatorii stipulate în aceste contracte.
Art.8 se abrogă

Autor: deputat Lucia-Cornelia Lepădatu 
Prevederile au  fost  preluate din  Ordonanţa de urgenţă a Guvernului  nr.22/2003.

13.
Art.9 – Persoanele dispinibilizate în condiţiile prezentei ordonanţe de urgenţă nu au dreptul la plăţi compensatorii acordate din bugetul asigurărilor pentru şomaj, conform Ordonanţei de urgenţă a Guvernului nr. 98/1999 privind protecţia socială a persoanelor ale căror contracte individuale de muncă vor fi desfăcute ca urmare a concedierilor colective, aprobată cu modificări şi completări prin Legea nr. 312/2001, cu modificările şi completările ulterioare.
nemodificat


14.
Art.10 – (1) Pentru plata consumului de energie electrică şi gaze naturale aferent lunii decembrie 2002, facturat şi neachitat până la data intrării în vigoare a prezentei ordonanţe de urgenţă, Autoritatea pentru Privatizare şi Administrarea Participaţiilor Statului poate acorda împrumuturi societăţilor din portofoliul său aflate în proces de privatizare.

(2) Împrumuturile se acordă din veniturile Autoritatăţii pentru Privatizare şi Administrarea Participaţiilor Statului, altele decât veniturile din privatizare.

(3) Societăţile care beneficiază de împrumuturile prevăzute la alin. (1), precum şi condiţiile în care se acordă aceste împrumuturi se stabilesc prin hotărâre a Guvernului.
nemodificat


15.
Art.10 – (4) Autoritatea pentru Privatizare şi Administrarea Participaţiilor Statului poate acorda împrumuturi în condiţiile alin.(2) şi (3) şi pentru plata unei plăţi din consumul de energie electrică şi gaze naturale aferent lunilor ianuarie-iunie 2003 pentru Societatea Comercială “Siderurgica Hunedoara” – S.A.
Art.10 alin.(4) se modifică şi va avea următorul cuprins:

"Art.10 (4) Autoritatea pentru Privatizare şi Administrarea Participaţiilor Statului poate acorda împrumuturi în condiţiile alin.(2) şi (3) şi pentru plata unei părţi din consumul de energie electrică şi gaze naturale aferent lunilor ianuarie - iunie 2003, pentru societăţile comerciale SC Siderurgica - SA Hunedoara, SC Tractorul UTB - SA Braşov, SC Roman - SA Braşov şi  SC ARO SA Câmpulung."

Autor: deputat Lucia-Cornelia Lepădatu 

             deputat Gheorghe Marin
Prevederile au  fost  preluate din  Ordonanţa de urgenţă a Guvernului  nr.46/2003 şi din Ordonanţa de urgenţă a  Guvernului nr. 65/2003. 

16.
Text nou
După art.10 alin.(4) se introduc patru noi alineate  cu următorul cuprins:

"Art.10

(5) Autoritatea pentru Privatizare şi Administrarea Participaţiilor Statului poate acorda împrumuturi în condiţiile alin.(2) şi (3) şi pentru plata unei părţi din consumul de energie electrică şi gaze naturale aferent perioadei 1 iulie - 30 septembrie 2003, pentru societăţile comerciale Siderurgica - SA Hunedoara,  Roman - SA Braşov şi ARO SA Câmpulung.

(6) Sumele încasate de către SC Electrica SA de la Autoritatea pentru Privatizare şi Administrarea Participaţiilor Statului, în condiţiile alin. (5), vor fi virate integral în contul datoriilor către SC Termoelectrica SA.

(7) SC Termoelectrica SA va utiliza sumele pentru achitarea datoriilor către Compania Naţională a Lignitului Oltenia în limita obligaţiilor acesteia la Fondul de risc pentru garanţii de stat aferente împrumuturilor externe. Sumele astfel încasate de către Compania Naţională a Lignitului Oltenia, precum şi diferenţa rămasă faţă de suma încasată de la SC Electrica SA de către SC Termoelectrica SA, vor fi utilizate integral pentru plata datoriilor proprii către Fondul de risc pentru garanţii de stat aferente împrumuturilor externe.

(8) Primirea şi utilizarea sumelor prevăzute la alin. (6) şi (7) de către SC Electrica SA, SC Termoelectrica SA şi Compania Naţională a Lignitului Oltenia se efectuează prin conturi distincte deschise în acest scop la Trezoreria statului de către societăţile comerciale."

Autor: deputat Lucia-Cornelia Lepădatu 
Prevederile au  fost  preluate din  Ordonanţa Guvernului  nr.63/2003

17.
Art.11 – În funcţie de situaţia economico-financiară şi de strategia de  privatizare care urmează să fie aplicată pentru fiecare societate comercială creanţele Autoritatăţii pentru Privatizare şi Administrarea Participaţiilor Statului, izvorâte din contractele de împrumut încheiate în baza prevederilor art.10, inclusiv creanţele neexigibile, pot fi stinse în condiţiile stabilite prin hotărâre a Guvernului.


nemodificat


18.
Art. 12 – Legea nr.137/2002 privind unele măsuri pentru accelerarea privatizării, publicată în Monitorul Oficial al României, Partea I, nr. 215 din 28 martie 2002, cu modificările şi completările ulterioare se modifică după cum urmează:

1. Litera c) a alineatului (1) al articolului 18 va avea următorul cuprins:

“c) scutirea la plată a dobânzilor  şi a penalităţilor de orice fel, aferente obligaţiilor bugetare datorate şi neachitate la data de 31 decembrie 2001, calculate până la data transferului dreptului de proprietate asupra acţiunilor, cuprinse în certificatele de obligaţii bugetare eliberate de creditorii bugetari.”

2. Alineatul (6) al articolului 18 va avea următorul cuprins: 

“(6) Înlesnirile la plată prevăzute la alin.(1), (2) şi (4) îşi pierd valabilitatea şi în situaţia în care societatea comercială nu îşi achită obligaţiile bugetare curente ale fiecărui an fiscal cu termene scadente începând cu data semnării contractului de vănzare-cumpărare de acţiuni. În cazul în care societatea comercială nu  achită  la scadenţă obligaţiile bugetare curente, poate efectua plata acestora în cel mult 90 de zile, împreună cu dobânzile şi penalităţile de întârziere aferente, dar nu mai târziu de data de 20 decembrie a fiecărui an fiscal. Pentru societăţile comerciale care au semnat contractul de vânzare-cumpărare de acţiuni după data intrării în vigoare a prezentei legi şi până la data de 31 decembrie 2002 şi pentru care ordinele comune de acordare a înlesnirilor  la plată s-au comunicat societăţilor după data de 1 decembrie 2002sau se comunică în anul 2003, obligaţiile bugetare cu termene  scadente după data semnării contractului de vânzare-cumpărare de acţiuni şi până la data de 31 decembrie 2002, împreună cu dobânzile şi penalităţile de întârziere aferente, se vor achita în 90 de zile de la data semnării ordinului comun.”

3. Alineatul (6²) al articolului 18 va avea următorul cuprins:
 “(6²) Dobânzile şi penalităţile de întârziere, aferente obligaţiilor bugetatre restante la data de 31 decembrie 2001, datorate şi calculate de la data transferului dreptului de proprietate asupra acţiunilor până la data intrării în vigoare a ordinului comun al creditorilor bugetari şi al instituţiei publice implicate în procesul de privatizare, se achită conform prevederilor legale în vigoare.”


Art. 12  partea introductivă, punctele 1, 2 şi 3 se abrogă


Prevederile au  fost  preluate în Legea pentru aprobarea Ordonanţei de urgenţă a Guvernului  nr.208/2002

19.
Art.13 – La solicitarea instituţiei publice implicate Guvernul poate aproba pentru societăţile privatizate după intrarea în viguare a prezentei ordonanţe de urgenţă extinderea înlesnirilor la plată  prevăzute la art. 18 din Legea nr. 137/2002, cu modificările şi completările ulterioare, pentru obligaţiile bugetare datorate şi neachitate de către acestea la data de 31 decembrie 2002. Obligaţiile bugetare ale societăţilor comerciale care se privatizează nu pot fi stinse prin compensări care implică terţe plăţi.


nemodificat


20.
Art.14 - (1) Creanţele furnizorilor de utilităţi reprezentând contravaloarea facturilor, inclusiv majorările de tarif, datorate şi neachitate până la data de 30 noiembrie 2002 de către societăţile comerciale care se privatizează, se convertesc total sau parţial  în acţiuni, iar majorările de întârziere şi penalităţile de întârziere aferente, calculate şi neachitate furnizorilor de utilităţi, se anulează. În situaţia în care sumele nu se convertesc integral, diferenţa se eşalonează pe o perioadă de până la 5 ani. 


nemodificat


21.
Art.14 – (2) Acţiunile rezultate în urma conversiei prevăzute la alin.(1) vor fi transferate în termen de 5 zile de la aprobarea conversiei, pe bază de protocol, Autoritatăţii pentru Privatizare şi Administrarea Participaţiilor Statului, în vedera vânzării acestora într-un pachet comun şi la acelaşi preţ pe acţiune cu vânzarea pachetului de acţiuni deţinut de aceasta.


nemodificat


22.
Art.14 – (3) Suma încasată de Autoritatea pentru Privatizare şi Administrarea Participaţiilor Statului se distribuie proporţional cu numărul de acţiuni deţinute de fiecare dintre creditori din pachetul comun, în termen de 10 zile de la încasare.


nemodificat


23.
Art.14 – (4) Diferenţa dintre valoarea nominală a pachetului de acţiuni rezultat în urma conversiei şi suma încasată din valorificarea acestuia se regularizează în cursul anului pe seama capitalurilor proprii.


nemodificat


24.
Art.14 – (5) Furnizorii de utilităţi sunt scutiţi de la plata taxei de dezvoltare reglementate de Ordonanţa Guvernului nr. 29/1994 privind constituirea şi utilizarea Fondului special pentru dezvoltarea sistemului energetic, aprobată prin Legea nr. 136/1994, cu modificările şi completările ulterioare, pentru sumele aferente creanţelor convertite în acţiuni.

(6) Pentru societăţile comerciale la care transferul dreptului de proprietate asupra acţiunilor a avut loc până la data de 28 decembrie 2002 se aplică prevederile art.19 din Legea nr. 137/2002, cu modificările şi completările ulterioare, în vigoare la data transferului dreptului de proprietate.

(7) Societăţile comerciale aflate în procedură de privatizare la data intrării în vigoare a prezentei ordonanţe de urgenţă, precum şi cele care se privatizează şi care beneficiază de prevederile alin. (1) se stabilesc prin hotărâre a Guvernului.


nemodificat


25.
Art.14 – (8) Adunările generale extraordinare ale acţionarilor din societăţile comerciale furnizoare de utilităţi, precum şi cele care se privatizează, care intră sub incidenţa prevederilor alin.(1), au obligaţia să aprobe conversia creanţelor în acţiuni şi, respectiv, majorarea capitalului social. Prin derogare de la dispoziţiile Legii nr.31/1990 privind societăţile comerciale, republicată, cu modificările şi completările ulterioare, aceasta se convoacă în termen de două zile lucrătoare de la intrarea în vigoare a hotărârii Guvernului prevăzute la alin. (7) şi se ţin în 5 zile lucrătoare de la convocare.


nemodificat


26.
Art.14 – (9) În sensul art.212 din Legea nr.31/1990, republicată, cu modificările şi completările ulterioare, conversia în acţiuni a creanţelor deţinute de furnizorii de utilităţi la societăţile comerciale care se privatizează reprezintă un motiv temeinic pentru ridicarea dreptului de preferinţă al acţionarilor existenţi la subscrierea acţiunilor nou-emise.


nemodificat




27.
Text nou
După alin.(9) al art.14 se introduce un alineat nou (10) cu următorul cuprins:

Art.14 alin.(10)

Pentru societăţile comerciale care nu beneficiază de facilităţile prevăzute la alin.(1), la solicitarea instituţiei publice implicate formulată în termen de 30 zile de la data transferului dreptului  de proprietate asupra acţiunilor societăţilor comerciale, furnizorii de utilităţi - regii autonome, companii naţionale, societăţi naţionale, societăţi comerciale cu capital integral sau majoritar de stat, inclusiv cele subordonate administraţiilor locale, - vor aproba eşalonarea pe o perioadă de 3 - 5 ani, a datoriei principale inclusiv majorările de tarif, respectiv scutirea  la  plată a majorărilor şi penalităţilor  de întârziere.

Autor : Comisia pentru politică economică, reformă şi privatizare


Pentru eliminarea discriminărilor

28.
Art.15 – Se scutesc de la plată penalităţile pentru întârziere datorate şi neachitate de Societatea Comercială “Republica” – S.A. Bucureşti către Administraţia Naţională a Rezervelor de Stat, cu obligaţia restituirii mărfurilor împrumutate în termen de 90 de zile de la data intrării în vigoare a prezentei ordonanţe de urgenţă.


nemodificat


29.
Art.16 – După aprobarea prin lege a prezentei ordonanţe de urgenţă Legea nr. 137/2002 privind unele măsuri pentru accelerarea privatizării, publicată în Monitorul Oficial al României, Partea I, nr.215 din 28 martie 2002, cu modificările şi completările ulterioare, precum şi cu cele aduse prin prezenta ordonanţă de urgenţă, se va republica în Monitorul Oficial al României, Partea I, dându-se textelor o nouă numerotare.


Art.16 se abrogă

Autor : Comisia pentru politică economică, reformă şi privatizare
Republicarea Legii  nr. 137/2002 privind unele măsuri pentru accelerarea privatizării a fost propusă în Legea de aprobare a Ordonanţei de urgenţă a  Guvernului  nr.208/2002 .

30.
Text  nou
Art.II - Ordonanţa de urgenţă a  Guvernului nr. 8/2003 

privind stimularea procesului de restructurare, reorganizare şi privatizare a unor societăţi naţionale, companii naţionale şi societăţi comerciale cu capital majoritar de stat, cu modificările şi completările aduse prin prezenta lege se va republica în Monitorul Oficial al României, Partea I, dându-se textelor o nouă numerotare.
Autor : Comisia pentru politică economică, reformă şi privatizare


Precizare necesară pentru respectarea normelor de tehnică legislativă.

II. Amendamente respinse de Comisie

Nr.

crt.
Text iniţial
Amendamente propuse şi respinse de Comisie

Autorul amendamentului
a) Motivarea susţinerii

b) Motivarea respingerii

0
1
2
3

1.
Art.14 - (1) Creanţele furnizorilor de utilităţi reprezentând contravaloarea facturilor, inclusiv majorările de tarif, datorate şi neachitate până la data de 30 noiembrie 2002 de către societăţile comerciale care se privatizează, se convertesc total sau parţial  în acţiuni, iar majorările de întârziere şi penalităţile de întârziere aferente, calculate şi neachitate furnizorilor de utilităţi, se anulează. În situaţia în care sumele nu se convertesc integral, diferenţa se eşalonează pe o perioadă de până la 5 ani. 
Art.14 alin.(1) se modifică şi va avea următorul cuprins:
(1) Creanţele furnizorilor de utilităţi reprezentând contravaloarea facturilor, inclusiv majorările de tarif, datorate şi neachitate până la data de 30 noiembrie 2002 de către societăţile comerciale care se privatizează, se convertesc în acţiuni în cuantumul maxim admis astfel încât să se evite încălcarea prevederilor art. 153 din Legea nr. 31/1990, iar majorările de întârziere şi penalităţile de întârziere aferente, calculate şi neachitate furnizorilor de utilităţi, se anulează. Diferenţa de creanţă se eşalonează pe o perioadă de până la 5 ani.
Autor: Deputat  Enescu Nicolae – PRM
a) Modificarea art.14 alin. (1)este conformă cu art.153 alin.(1) şi 115 alin. (1) şi (2) din Legea nr. 31/1990 şi care se referă la convocarea adunării generale extraordinare pentru a hotărî asupra capitalului social, limitarea lui la suma rămasă sau dizvolvarea societăţii, în cazul în care administratorii constată pierderea unei jumătăţi din capitalul social.

b) Se repetă ce este prevăzut în altă lege anterioară  aflată în vigoare şi care trebuie respectată.



2.
Text nou.
Art.14 alin (1) se completează cu literele a) şi b) şi va avea următorul cuprins:

a) Majorările de întârziere şi penalităţile de întârziere calculate furnizorilor de utilităţi (energie electrică, gaze, cărbune) se anulează în cuantum egal cu cel care a fost anulat societăţii care se privatizează.

b) Debitele furnizorilor de utilităţi (energie electrică, gaze, cărbune) faţă de furnizorii proprii se eşalonează la plată pe o perioadă de 5 ani.

Autor: Deputat  Enescu Nicolae – PRM


a) Pentru a crea un echilibru economico-financiar între societăţile care se privatizează şi furnizori de utilităţi, respectiv cu furnizorii proprii.

b) Precizarea nu este necesară fiind în neconcordanţă cu celelalte prevederi.

3.
Text nou
La Art.14 alin.(1) se introduce un nou aliniat 1¹ şi va avea următorul cuprins:

Alin.(1¹) - Furnizorii de utilităţi ale căror creanţe înregistrate până la data de 30 noiembrie 2002 se convertesc în acţiuni potrivit alin.(1) sunt utilităţile aflate în subordinea Ministerului Economiei şi Comerţului.

Autor: deputat Spiridon Nicu - PSD


a) Deoarece unii furnizori de utilităţi aparţin şi Autorităţilor publice Locale, iar transformarea creanţelor acestora în acţiuni poate duce la blocarea activităţii acestora lăsându-I fără sursele financiare necesare desfăşurării activităţii.

b) Prevederea crează discriminare între furnizorii de utilitaţă.

4.
Art.14 – (2) Acţiunile rezultate în urma conversiei prevăzute la alin.(1) vor fi transferate în termen de 5 zile de la aprobarea conversiei, pe bază de protocol, Autoritatăţii pentru Privatizare şi Administrarea Participaţiilor Statului, în vedera vânzării acestora într-un pachet comun şi la acelaşi preţ pe acţiune cu vânzarea pachetului de acţiuni deţinut de aceasta.
Art.14 alin.(2) se modifică şi va avea următorul cuprins:
Art.14 – (2) Acţiunile rezultate în urma conversiei prevăzute la alin.(1) vor fi transferate în termen de 5 zile de la aprobarea conversiei de către adunarea generală a acţionarilor din cadrul furnizorilor de utilităţi, pe bază de protocol, Autoritatăţii pentru Privatizare şi Administrarea Participaţiilor Statului, în vedera vânzării acestora într-un pachet comun şi la un preţ cel puţin egal cu cel al pachetului de acţiuni deţinut de acesta.

Autor: Deputat  Enescu Nicolae – PRM


a) Acţiunile rezultate din conversie se transmit la Autoritatea pentru Privatizare şi Administrarea Participaţiilor Statului la valoarea lor nominală, este de regulă, de 25.000 lei /acţiune, urmând a vinde la valoarea pachetului de acţiuni deţinut de Autoritatea pentru Privatizare şi Administrarea Participaţiilor Statului valoare care de regulă este mult sub valoarea nominală.

b) Adunările generale nu au aceste atribuţii. Textul este corect  aşa cum este formulat.



5.
Art.14 – (4) Diferenţa dintre valoarea nominală a pachetului de acţiuni rezultat în urma conversiei şi suma încasată din valorificarea acestuia se regularizează în cursul anului pe seama capitalurilor proprii.
Art.14 alin.(4)  se completează şi va avea următorul cuprins:

Art.14 – (4) Diferenţa dintre valoarea nominală a pachetului de acţiuni rezultat în urma conversiei şi suma încasată din valorificarea acestuia se regularizează în cursul anului pe seama capitalurilor proprii, cu o justă despăgubire acordată de la bugetul de stat, eşalonată pe o perioadă de un an.

Autor: Deputat  Enescu Nicolae – PRM


a) Din dispoziţiile prevăzute în acest articol, conform cărora diferenţa dintre valoarea nominală a pachetualui de acţiuni şi suma încasată din valorificarea acestuia se regularizează în cursul anului pe seama capitalului propriu, se pune în pericol însăşi existenţa societăţii furnizoare de utilităţi.

b) O creanţă bugetară nu poate fi despăgubită de la buget.



6.
Art.14 – (8) Adunările generale extraordinare ale acţionarilor din societăţile comerciale furnizoare de utilităţi, precum şi cele care se privatizează, care intră sub incidenţa prevederilor alin.(1), au obligaţia să aprobe conversia creanţelor în acţiuni şi, respectiv, majorarea capitalului social. Prin derogare de la dispoziţiile Legii nr.31/1990 privind societăţile comerciale, republicată, cu modificările şi completările ulterioare, aceasta se convoacă în termen de două zile lucrătoare de la intrarea în vigoare a hotărârii Guvernului prevăzute la alin. (7) şi se ţin în 5 zile lucrătoare de la convocare.
Art.14 alin.(8) se modifică şi va avea următorul cuprins:

(8) Conversia creanţelor se va supune aprobării adunărilor generale extraordinare ale acţionarilor din societăţile comerciale furnizoare de utilităţi, hotărârile comunicându-se societăţilor care se privatizează, în vederea majorării capitalurilor sociale de către adunarea generală a acţionarilor cu numărul de acţiuni convertite. Prin derogare de la dispoziţiile Legii nr.31/1990 privind societăţile comerciale, republicată, cu modificările şi completările ulterioare, aceasta se convoacă în termen de două zile lucrătoare de la intrarea în vigoare a hotărârii Guvernului prevăzute la alin. (7) şi se ţin în 5 zile lucrătoare de la convocare.
Autor: Deputat  Enescu Nicolae – PRM


a) În conformitate cu dispoziţiile art.153 (1) din Legea nr. 31/1990, privind societăţile comerciale, în situaţia pierderii unei jumătăţi din capitalul social al unei societăţi, adunarea generală a acţionarilor trebuie să hotărască reconstituirea capitalului social, limitarea lui la suma rămasă sau dizolvarea societăţii. Este posibil ca valoarea creanţelor să fie egală sau chiar mai mare decât capitalul propriu, ceea ce va face ca după regularizarea diferenţelor, AGA  să fie nevoite să dizolve societatea.

b) Creanţele nu depind de capitalul social. AGA societăţii ia hotărârea, deci nu are sens problema comunicării către societate.



7.
Art.14 – (9) În sensul art.212 din Legea nr.31/1990, republicată, cu modificările şi completările ulterioare, conversia în acţiuni a creanţelor deţinute de furnizorii de utilităţi la societăţile comerciale care se privatizează reprezintă un motiv temeinic pentru ridicarea dreptului de preferinţă al acţionarilor existenţi la subscrierea acţiunilor nou-emise.
Se elimină

Autor: Deputat  Enescu Nicolae – PRM


a) Nu agrează ridicarea dreptului de preferinţă.

b) Societăţile care au obligaţii neachitate nu pot avea drept de preferinţă la subscrierea acţiunilor nou-emise.

                                          PREŞEDINTE,

                                Dan Radu RUŞANU  


                                                                              SECRETAR,  

                                                                                                                         Iuliu VIDA

                                                                                                                                                                                             Consilier parlamentar,

                                     Doina Leonte

      Expert parlamentar,

         Olga Tutoveanu

